(…) 2. Dalībvalstis sekmē vietējo un apakšreģionu pieeju izstrādi, īpaši izmantojot uz sabiedrību orientētās vietējās attīstības paņēmienu, deleģējot lēmumu pieņemšanu un īstenošanu publisko, privāto un civilās sabiedrības dalībnieku vietējai partnerībai. Uz sabiedrību orientēto vietējo attīstību īsteno stratēģiskās pieejas kontekstā, lai nodrošinātu, ka, augšupejoši nosakot vietējās vajadzības, tiek ņemtas vērā augstākā līmenī izvirzītās prioritātes. Tādējādi dalībvalstis nosaka pieeju uz sabiedrību orientētai vietējai attīstībai visiem VSS fondiem, un partnerības līgumos paredz būtiskākos uzdevumus, kas risināmi šādā veidā, uz sabiedrību orientētas vietējās attīstības pamatmērķus un prioritātes, aptveramo teritoriju veidus, vietējo darba grupu konkrēto nozīmi stratēģiju īstenošanā un dažādu VSS fondu paredzamo nozīmi, īstenojot vietējās attīstības stratēģijas dažādās teritorijās, piemēram, lauku, pilsētu un piekrastes teritorijās, un atbilstošus koordinācijas mehānismus.

(…) 2. Uz sabiedrību orientēto vietējo attīstību īsteno stratēģiskās pieejas kontekstā, lai nodrošinātu, ka, augšupejoši nosakot vietējās vajadzības, tiek ņemtas vērā augstākā līmenī izvirzītās prioritātes. Dalībvalstis sekmē vietējo un apakšreģionu pieeju izstrādi, īpaši izmantojot uz sabiedrību orientētās vietējās attīstības paņēmienu, deleģējot lēmumu pieņemšanu un īstenošanu publisko, privāto un civilās sabiedrības dalībnieku vietējai partnerībai. Uz sabiedrību orientēto vietējo attīstību īsteno stratēģiskās pieejas kontekstā, lai nodrošinātu, ka, augšupejoši nosakot vietējās vajadzības, tiek ņemtas vērā augstākā līmenī izvirzītās prioritātes. Tādējādi dalībvalstis nosaka pieeju uz sabiedrību orientētai vietējai attīstībai visiem VSS fondiem, un partnerības līgumos paredz būtiskākos uzdevumus, kas risināmi šādā veidā, uz sabiedrību orientētas vietējās attīstības pamatmērķus un prioritātes, aptveramo teritoriju veidus, vietējo darba grupu konkrēto nozīmi stratēģiju īstenošanā un dažādu VSS fondu paredzamo nozīmi, īstenojot vietējās attīstības stratēģijas dažādās teritorijās, piemēram, lauku, pilsētu un piekrastes teritorijās, un atbilstošus koordinācijas mehānismus. 3. Integrēts teritoriālais ieguldījums (ITI) ir instruments, kas paredz integrētu kārtību to ieguldījumu veikšanai, kuri paredzēti vairāk nekā vienam prioritārajam virzienam vienā vai vairākās darbības programmās. Finansējumu, kas paredzēts vairākiem prioritārajiem virzieniem un programmām, var apvienot vienā integrētā ieguldījumu stratēģijā konkrētai teritorijai vai funkcionālai jomai. Tā var būt integrēta stratēģija pilsētu attīstībai, bet arī pašvaldību sadarbībai lauku teritorijās. Tādējādi vadības iestādes var deleģēt vietējām pašvaldībām zināmu daļu no dažādu prioritāro virzienu īstenošanas, lai nodrošinātu ieguldījumu saskaņotību. Integrēti teritoriālie ieguldījumi ļauj atsevišķus elementus īstenot, izmantojot uz sabiedrību orientētu vietējo attīstību, un tādējādi apvienot abas pieejas. 4. Integrēta darbība ir projekts, vienošanās, rīcība vai projektu kopums, kam atbalstu piešķir no viena vai vairākiem VSS fondiem un no citiem Savienības instrumentiem. Priekšnoteikums ir tāds, ka par vienu un to pašu izdevumu pozīciju netiek divreiz piešķirts finansējums no VSS fondiem vai cita Savienības instrumenta. 5. Kopīgs rīcības plāns ir pasākums, ko īsteno, izmantojot uz rezultātiem balstītu pieeju, lai sasniegtu konkrētus mērķus, par kuriem dalībvalsts ir vienojusies ar Komisiju. Tas var būt daļa no vienas vai vairākām darbības programmām, un tāpēc var būt lietderīgs instruments dažādu VSS fondu labākai integrēšanai kopīga mērķa sasniegšanā. 6. Kopīga darbības programma ir darbības programma, kas ļauj piesaistīt atbalstu no vairākiem VSS fondiem. 7. Dalībvalstis sekmē uz sabiedrību orientētu vietējo attīstību, integrētus teritoriālos ieguldījumus, integrētas darbības, kopīgus rīcības plānus un kopīgas darbības programmas, norādot partnerības līgumos šādā veidā risināmos būtiskākos problēmjautājumus, minēto instrumentu pamatmērķus un prioritātes, aptveramo teritoriju veidus, vietējo darba grupu konkrēto lomu stratēģiju īstenošanā un lomu, kāda paredzēta dažādiem VSS fondiem integrētu stratēģiju īstenošanā dažādās teritorijās, piemēram, lauku, pilsētu un piekrastes teritorijās, un atbilstošu koordinācijas mehānismu ieviešanā.